Bush: 'Washington poduzeo sustavnu i agresivnu akciju kako bi se riješila financijska kriza'
Američki predsjednik izjavio kako prioritet njegovog nasljednika mora biti  “izmjena načina na koji se regulira financijski sustav"
Predsjednik Bush je danas izjavio kako prioritet sljedećeg američkog predsjednika mora biti “izmjena načina na koji se regulira financijski sustav". George Bush je dodao da je Washington poduzeo “sustavnu i agresivnu” akciju kako bi se riješila financijska kriza. Upozorio je da će trebati izvjesno vrijeme da te mjere počnu funkcionirati, međutim, pružio je uvjeravanja Amerikancima da će biti uspješne. Neki ekonomisti kažu da su se pojavili dokazi da se posustalo kreditno tržište – veliki dio financijske krize – počinje poboljšavati. Američki je predsjdnik održao svoj govor odmah nakon što je objavljeno jedno ne odveć ružičasto ekonomsko izvješće američke vlade - ministarstvo trgovine objavilo je danas da se broj kuća u izgradnji u rujnu smanjio na najnižu razinu u proteklih 17 godina. U privh nekoliko minuta nakon otvaranja burzi jutros pokazatelji su izgubili na vrijednosti oko 2 posto. Eurpske burze su sredinom dana zabilježile izvjestan rast vrijednosti dionica. Vodeće burze u Aziji bile su već zatvorene u vrijeme govora predsjednika Busha. Američki predsjednik bi se sutra trebao u Camp Davidu susresti s francuskim predsjednikom Nicolasom Sarkozyjem i predsjednikom Europske komisije Joseom Manuelom Barrosom, koji kažu da će se zalagati za reformu globalnog financijskog sustava. Razmatra se i održavanje jednog ekonomskog summita čelnika skupine G-8 s predstavnicima drugih zemalja, međutim, još nije utvrđen eventualni datum.